जीवनसाथी चुनने के लिए मंच पर आए 83 युवा
रविवार को फ्रेंड्स स्कूल के शांति भवन में आयोजित रजक समाज के 83 युवक-युवतियों ने मंच पर आकर परिचय दिया। सम्मेलन सुबह 10 बजे से शुरू होकर छह घंटे तक चला। होशंगाबाद, बुरहानपुर, रतलाम, ललितपुर, जावरा, हरदा, बैतूल, पिपरिया, सोहागपुर, रायसेन, भोपाल, सीहोर, उज्जैन सहित कस्बों तक से परिचय सम्मेलन में शामिल होने युवक और युवतियां अपने अभिभावकों के साथ आए थे।
जावरा की टीना वर्मा बीएससी तक पढ़ी लिखी हैं। वे बोलीं, परिचय सम्मेलन इसलिए अच्छी पहल है कि इसमें युवा योग्य व अच्छा जीवनसाथी चुन सकते हैं। बैतूल से परिवार के साथ आई प्रिया बाथरी भी स्नातक हैं। उन्होंने कहा रजक समाज में युवा परिचय सम्मेलन की शुरुआत सराहनीय पहल है। भोपाल से आए साॅफ्टवेयर इंजीनियर मनीष उदयपुरे का कहना था कि समाज में ऐसे आयोजन होने से वर-वधू का चयन करने में अभिभावकों को कोई दिक्कत नहीं आती है।
कार्यक्रम में समाज के प्रदेश उपाध्यक्ष सुनील राउतकर, सचिव अशाेक रजक जिला महामंत्री प्रमोद मालवीय, बलराम बाथोले मौजूद थे। प्रदेश कार्यकारिणी सदस्य राजकुमार मालवीय ने अतिथियों का स्वागत किया। कार्यक्रम का संचालन शिवा रजक ने किया। आभार नगराध्यक्ष प्रमेश मालवीय ने माना।
अजा की मांग को विस अध्यक्ष ने सही ठहराया
सम्मेलन में दोपहर 3.30 बजे आए विधानसभा अध्यक्ष डॉ. सीतासरन शर्मा ने कहा अनुसूचित जाति का दर्जा दिलाने की समाज की मांग सही है। प्रदेश के तीन जिलों में समाज को यह दर्जा पहले से मिला हुआ है। समाज के प्रदेश अध्यक्ष भगवानदास मालवीय ने कहा रजक समाज को पूरे प्रदेश में अनुसूचित जाति का दर्जा मिलना चाहिए।
इटारसी| मंच पर परिचय देते रजक समाज के युवक-युवतियां।
परिचय सम्मेलन
hin_Deva hin_Deva hin_Deva hin_Deva hin_Deva hin_Deva hin_Deva hne_Deva